[{"text_idx": "#000000", "text": "Bydd pob canolfan hamdden a llyfrgell AR GAU o 8:00am hyd 11:00am Dydd Iau, 28 Medi 2023. Ymddiheurwn am unrhyw anghyfleustra a achosir."}, {"text_idx": "#000002", "text": "O wiriadau iechyd a chyngor am faeth, i sesiynau a dosbarthiadau ffitrwydd personol \u2013 mae yna rywbeth i bawb!"}, {"text_idx": "#000003", "text": "Mae ti\u0302m Ffitrwydd Aura yn falch o allu cynnal sesiynau galw heibio yn rhad ac am ddim yn ein hystafell ffitrwydd yn y Fflint y mis hwn. Pwrpas y sesiynau galw heibio yma yw hyrwyddo iechyd a lles, a meithrin perthnasau o fewn y gymuned yn Sir y Fflint."}, {"text_idx": "#000004", "text": "Gallwn ddarparu i gynulleidfa eang, a darparu cyfleoedd iechyd gwell i ieuenctid ac oedolion o bob oedran. Fe fydd yna gyfleoedd i roi cynnig ar ddosbarthiadau amrywiol yn ogystal a\u0302 sesiynau ffitrwydd personol. Fe fydd ein hyfforddwyr ffitrwydd cyfeillgar wrth law hefyd i\u2019ch tywys drwy wiriadau iechyd a darparu cyngor iechyd a lles."}, {"text_idx": "#000005", "text": "Fe eglurodd Jordan Buffong, Goruchwyliwr Ffitrwydd at Ystafell Ffitrwydd Flint: \u201cRydym ni\u2019n annog aelodau o\u2019r gymuned leol i ddod i\u2019r ystafell ffitrwydd am gyfnod o dair wythnos yn rhad ac am ddim i gael cyfle i roi cynnig ar bopeth sydd gennym i\u2019w gynnig. Mae gennym gyfleusterau ffitrwydd ffantastig ac fe hoffem greu rhagor o ymwybyddiaeth am botensial yr ystafell ffitrwydd i gynorthwyo pobl i wella eu lles corfforol a meddyliol\u201d."}, {"text_idx": "#000006", "text": "Yn ogystal a\u0302 dosbarthiadau a sesiynau ffitrwydd personol, rydym ni hefyd yn cynnig sesiynau sydd yn canolbwyntio ar hyfforddiant pwysau yn benodol. Fe ychwanegodd Jordan: \u201cMae hi mor bwysig annog ieuenctid a phobl ifanc i ymarfer yn ddiogel, ond i wneud hynny mewn amgylchedd hwyliog a chroesawgar. Dyna pam ein bod ni\u2019n cynnig sesiwn galw heibio \u2018Cyflwyniad i Hyfforddiant Pwysau\u2019: y man cychwyn perffaith gyda\u2019n hyfforddwyr profiadol a chyfeillgar."}, {"text_idx": "#000007", "text": "Rydym ni hefyd yn deall y gall camu i ardal pwysau mewn campfa fod yn eithaf dychrynllyd i rai merched. Dyna pam yr hoffem ni gyflwyno sesiwn hyfforddiant grw\u0302p Pwysau i Ferched am ddim er mwyn gwneud ein haelodau benywaidd deimlo\u2019n gyfforddus ac yn hapus, a chynyddu eu hyder yn defnyddio pwysau \u2013 ochr yn ochr a\u0302 bod yn hwyliog a llawn gwybodaeth.\u201d"}, {"text_idx": "#000008", "text": "Fe fydd y sesiynau galw heibio yn cychwyn ar 14 Tachwedd. Galwch draw i\u2019r gampfa, neu cysylltwch a\u0302 ni ar 01352 704308 i gael rhagor o wybodaeth. Gobeithio y gwelwn ni chi\u2019n fuan!"}, {"text_idx": "#000011", "text": "Canolfannau Hamdden a Phyllau Nofio"}, {"text_idx": "#000012", "text": "Cofrestrwch i gael yr holl wybodaeth am ein digwyddiadau, newyddion a chynigion diweddaraf."}, {"text_idx": "#000016", "text": "Pafiliwn Jade Jones y Fflint"}, {"text_idx": "#000020", "text": "Hoffem hefyd ddefnyddio rhai cwcis i wneud eich ymweliad yn fwy personol."}]